Rossellas families hus ligger i den hyggelige fiskerby Sferracavallo, tæt ved Palermo og Mondellos smukke strand. Byen har en hyggelig havnefront med restauranter og diverse boder om aftenen.
Fra byen kommer man hurtigt omkring det nord-vestlige hjørne af Sicilien med mange seværdigheder.
Vi boede 4 voksne og et barnpå 4 i 14 dage og det var helt fint. Lejligheden er i to etager med en dejlig terrasse med aftensol ovenpå hvor vi kunne grille og hygge om aftenen. De to soveværelser og badeværelse er ligeledes ovenpå.
I stuen er køkkenet og en stue. Køkkenet er fint udstyret til al slags madlavning, men småt. Ud fra billederne troede vi at køkkenet var åbent med stuen, men det er det ikke, det er en lille korridor.
Generelt var billederne ikke helt retvisende, men jeg tror at Rossella har rettet dem nu så de passer.
Haven og poolen er helt fantastisk. Poolen er stor og ren med smuk udsigt. Sjældent har vi badet så meget i en pool, ekseptionel.
I forbindelse med poolen er der et privat udekøkken område hvor familien holder til. Vi blev inviteret ind flere gange, fik også dejlig spaghetti med sværdfisk og generelt føler man sig meget velkommen.
Rossella og hendes mor og far er fantastiske værter. Vi havde en skøn tid med at sludre med Lorenzo og Francesca ved poolen, og de er bare så søde. Vi har været flere steder hvor vi følte os som gæster, her følte vi os som venner og en del af huset.
Vi vil altid huske dette sted med varme og smil.
Tak Rosella, Francesca og Lorenzo ❤️